കുട്ടികള്ക്കുള്ള കൊവിഡ് വാക്സിന് അടുത്ത മാസമെന്ന് റിപ്പോര്ട്ട് കൊവിഡ് മൂന്നാം തരംഗ ആശങ്ക നിലനില്ക്കേ കുട്ടികള്ക്കുള്ള കൊവിഡ് വാക്സിന് അടുത്ത മാസമെന്ന് റിപ്പോര്ട്ട്. രണ്ട് വക്സിനുകളുടെ ക്ലിനിക്കല് പരീക്ഷണം അവസാന ഘട്ടത്തിലാണ്. മൂന്നാം തരംഗത്തെ നേരിടാന് കുട്ടികള്ക്ക് കരുതല് ഒരുക്കാനുള്ള അവസാന ഘട്ട തയ്യാറെടുപ്പിലാണ് രാജ്യം. രണ്ട് വയസിനും 18നും ഇടയില് പ്രായമുള്ള കുട്ടികള്ക്കുള്ള കോവാക്സിന്റെയും സൈഡസ് കാഡിലെയുടെയും ക്ലിനിക്കല് പരീക്ഷണം അവസാനഘട്ടത്തില് ആണെന്ന് നാഷണല് ഇന്സ്റ്റിറ്റ്യൂട്ട് ഓഫ് വൈറോളജി ഡയറക്ടര് പ്രിയ എബ്രഹാം പറഞ്ഞു. വൈറസ് വകഭേദങ്ങള്ക്കെതിരെ വാക്സിന് ഫലം കാണുന്നുണ്ടെന്നും ,രോഗം ഗുരുതരമാകാതിരിക്കാന് വാക്സിന് സഹായിച്ചതായും നാഷണല് ഇന്സ്റ്റിറ്റ്യൂട്ട് ഓഫ് വൈറോളജി വ്യക്തമാക്കി. Read Also : സംസ്ഥാനത്തെ ആദ്യ ഡ്രൈവ് ത്രു വാക്സിനേഷന് സെന്റര് ഇന്ന് പ്രവര്ത്തനമാരംഭിക്കും അതേസമയം രാജ്യത്തെ പ്രതിദിന കൊവിഡ് കേസുകളില് മുന് ദിവസത്തെ കാള് 3.4 വര്ധന രേഖപ്പെടുത്തി. 36401 പേര്ക്ക് രോഗം സ്ഥിരീകരിച്ചു. 39157 പേര് രോഗമുക്തി നേടി. പ്രതിദിന കൊവിഡ് മരണങ്ങളിലും വര്ദ്ധനവ് രേഖപ്പെടുത്തി. 530 കൊവിഡ് മരണങ്ങളും രാജ്യത്തു സ്ഥിരീകരിച്ചു. കൊവിഡ് വൈറസ് ബാധിതരായ 364129 പേരാണ് നിലവില് ചികിത്സയില് ഉള്ളത്. കഴിഞ്ഞ 149 ദിവസങ്ങളില് ഏറ്റവും കുറഞ്ഞ കണക്കാണിത്. രാജ്യത്തു 50 കോടി കൊവിഡ് ടെസ്റ്റുകള് പൂര്ത്തിയാക്കിയതായി കേന്ദ്ര ആരോഗ്യമന്ത്രാലയം അറിയിച്ചു. Story Highlight: india children vaccination